Yhdysvaltain presidentti Donald Trump aikoo pitää puheen islaminuskosta Saudi-Arabiassa, kertoo Valkoinen talo. Trump matkustaa Saudi-Arabiaan viikonvaihteessa. Hän tapaa matkallaan johtajia yli 50 muslimimaasta.

Valkoisen talon mukaan kyseessä on inspiroiva ja suora puhe radikaalista ideologiasta ja Trumpin visiosta rauhanomaisesta islamista.

Saudi-Arabian jälkeen Trump matkustaa tapaamaan Israelin johtoa Jerusalemiin ja palestiinalaisviranomaisia Betlehemiin.

Viranomaistietojen mukaan Trump aikoo kehottaa alueiden johtajia ottamaan askeleita kohti rauhaa.

STT

Kuvat: